Príloha č. 3

DEK/4554/2022

**Zmluva o poskytovaní stravovacích služieb**

uzavretá podľa § 269 od. 2 zákona č. 513/1991 Zb. Obchodného zákonníka v znení neskorších predpisov

Zmluvné strany

|  |  |
| --- | --- |
| Objednávateľ: | Univerzita Komenského v Bratislave |
| Sídlo: | Šafárikovo nám. 6, 814 99 Bratislava |
| Štatutár: | prof. JUDr. Marek Števček, PhD., rektor |
| IČO: | 00 397 865 |
| Súčasť UK: | Univerzita Komenského v Bratislave, Filozofická fakulta |
| Sídlo: | Gondova ulica 2, 81102 Bratislava |
| Zastúpený: | prof. Mgr. Marián Zouhar, PhD., dekan |
| IČO: | 00397865 |
| DIČ: | 2020845332 |
| IČ DPH: | SK2020845332 |
| Bankové spojenie: | Štátna pokladnica |
| Číslo účtu IBAN: | SK91 8180 0000 0070 0024 1287 |
| a | (ďalej len „objednávateľ“) |
| Poskytovateľ: |  |
| Sídlo: |  |
| Zastúpený: |  |
| IČO: |  |
| DIČ: |  |
| IČ DPH: |  |
| Bankové spojenie: |  |
| IBAN: |  |
| Zapísaná: |  |
|  |  |
|  | (ďalej len „poskytovateľ“) |

**Čl. I**

**Predmet zmluvy, sortiment služieb, organizácia poskytovania služieb**

Predmetom tejto zmluvy je záväzok poskytovateľa poskytovať objednávateľovi stravovacie služby pre zamestnancov a študentov Univerzity Komenského v Bratislave, Právnickej fakulty. Stravovacie služby sú spojené s výrobou (prípravou) pokrmov a nápojov a s ich podávaním zamestnancom a študentom Univerzity Komenského v Bratislave, Právnickej fakulty (ďalej v texte uvedení ako „stravníci“) v objekte objednávateľa na Gondovej ul. č. 2 v Bratislave. V čase mimoriadnej pandemickej situácie, ktorá by bránila podávaniu pokrmov a nápojov v objekte objednávateľa, budú stravovacie služby poskytované len prostredníctvom výdaja baleného jedla v objekte na Gondovej ul. č. 2 v Bratislave a konzumáciou mimo objektu objednávateľa.

* 1. Pokrmom sa rozumie teplé hlavné jedlo, a to obed v zložení polievka a tepelne upravené hlavné jedlo s prílohou vrátane vhodného nápoja, podávané v pracovných dňoch.
  2. Pri príprave pokrmov a nápojov musí poskytovateľ stravovacích služieb zabezpečiť ich zdravotnú nezávadnosť, zachovať ich výživnú a zmyslovú hodnotu, musí vylúčiť nežiaduce vplyvy z technologického postupu prípravy.
  3. Poskytovateľ stravovacích služieb je povinný postupovať podľa zásad správnej výrobnej praxe a princípov HACCP (Hazard Analysis and Critical Control Points), dodržiavať hygienické požiadavky na výrobu, prípravu a podávanie pokrmov a nápojov, dodržiavať receptúry pokrmov platné pre spoločné stravovanie.
  4. Poskytovateľ stravovacích služieb sa zaväzuje umožniť stravníkom určeným objednávateľom výber tepelne upraveného hlavného jedla s prílohou (t. j. teplé hlavné jedlo bez polievky a nápoja, tzv. druhý chod) podľa voľného výberu, t. j. bez podmienky objednávky vopred, minimálne z troch druhov jedál, z toho dve mäsité jedlá.
  5. Zamestnanci objednávateľa si kupujú stravné lístky po predložení preukazu stravníka, študenti objednávateľa po predložení študentského preukazu. Predaj lístkov zabezpečí poskytovateľ prostredníctvom svojich zamestnancov vo svojej prevádzke.
  6. Podávanie pokrmov a nápojov poskytovateľ zabezpečí v pracovných dňoch v čase od 11:00 do 14:30 hod.
  7. Poskytovateľ stravovacích služieb je povinný viesť osobitnú evidenciu o počte a druhoch podaných pokrmov v príslušnom kalendárnom mesiaci pre stravníkov, ktorú predkladá vždy do 2. pracovného dňa mesiaca nasledujúceho na odsúhlasenie objednávateľovi.

**Čl. II**

**Ceny a platobné podmienky**

1. Zmluvné strany dohodli cenu stravovacích služieb podľa zákona č. 18/1996 Z. z. o cenách v znení neskorších predpisov a podľa jeho vykonávacích predpisov, ako pevnú cenu za jednu stravnú jednotku (jedno teplé hlavné jedlo v zložení polievka a tepelne upravené hlavné jedlo s prílohou vrátane vhodného nápoja) na základe cenových kalkulácií nasledovne: .....

Nižšia cena stravného lístka pre študentov objednávateľa môže byť stanovená dohodou medzi objednávateľom a poskytovateľom.

1. V cenách stravných jednotiek sú zahrnuté všetky náklady poskytovateľa spojené s poskytnutím služby, pričom výška ostatných ekonomicky oprávnených nákladov nesmie presiahnuť výšku surovinových nákladov.
2. Zmluvné strany sa dohodli, že objednávateľ bude platiť poskytovateľovi za poskytnuté stravovacie služby mesačne pozadu, a to na základe faktúry/daňového dokladu pre účely DPH. Faktúra je splatná 30 dní odo dňa jej doručenia. Peňažný záväzok objednávateľa vyplývajúci zo zmluvy je splnený dňom odpísania príslušnej sumy z jeho účtu v prospech účtu poskytovateľa.
3. Pre prípad omeškania objednávateľa s platením jeho peňažných záväzkov je poskytovateľ oprávnený vyúčtovať objednávateľovi úrok z omeškania vo výške 0,02% z dlžnej sumy za každý deň omeškania. Dohoda zmluvných strán o zmluvnej pokute za omeškanie s platením peňažného záväzku objednávateľa z tejto zmluvy sa vylučuje.
4. Poskytovateľ nie je oprávnený bez predchádzajúcej písomnej dohody (súhlasu) s objednávateľom postúpiť svoje pohľadávky z tejto zmluvy tretej osobe. Prípadné postúpenie pohľadávky (pohľadávok) bez predchádzajúceho písomného súhlasu objednávateľa je neplatné.

**Čl. III**

**Doba trvania zmluvy**

1. Zmluvné strany uzatvárajú túto zmluvu o poskytovaní stravovacích služieb v objekte na Gondovej ulici 2 v Bratislave na dobu 1 rok od .... do .... alebo do vyčerpania finančného limitu .... Eur bez DPH, podľa toho, ktorá skutočnosť nastane skôr.
2. Zmluvné strany sa dohodli, že zmluva o poskytovaní stravovacích služieb môže zaniknúť:
3. obojstranne potvrdenou písomnou dohodou strán ku dňu uvedenému v dohode,
4. odstúpením od zmluvy dňom doručenia písomného oznámenia o odstúpení od zmluvy pre jej podstatné porušenie resp. podľa § 346 Obchodného zákonníka,
5. dňom skončenia nájmu priestorov určených na výdaj stravy podľa tejto zmluvy poskytovateľom ako nájomcom.

**Čl. IV**

**Osobitné podmienky poskytovania stravovacích služieb**

* 1. Poskytovateľ sa zaväzuje pri poskytovaní služieb dodržiavať všetky normy a právne predpisy, ktoré sa na predmet tejto zmluvy vzťahujú.
  2. Poskytovateľ v súlade so zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov vypracoval prevádzkový poriadok a zabezpečil jeho schválenie príslušným orgánom na ochranu zdravia. Ak o to objednávateľ poskytovateľa požiada, poskytovateľ predloží na kontrolu objednávateľovi schválený prevádzkový poriadok do troch dní po obdŕžaní žiadosti objednávateľa.
  3. Poskytovateľ je povinný pri plnení tejto zmluvy dodržiavať schválený prevádzkový poriadok. Objednávateľ si vyhradzuje právo kontroly jeho dodržiavania a za týmto účelom je poskytovateľ stravovacích služieb povinný umožniť mu prístup do prevádzkových priestorov. O výsledku kontroly spíše protokol. Nedodržanie noriem, právnych predpisov, ako aj zásad a pravidiel prevádzkového poriadku, sa považuje za podstatné porušenie tejto zmluvy zo strany poskytovateľa.
  4. Poskytovateľ podpisom tejto zmluvy potvrdzuje, že je poistený pre prípad zodpovednosti za škodu spôsobenú tretím osobám svojou prevádzkovou činnosťou.
  5. Poskytovateľ nie je oprávnený bez predchádzajúceho písomného súhlasu objednávateľa poveriť poskytovaním stravovania podľa tejto zmluvy iný subjekt. Nedodržanie tohto záväzku sa považuje za podstatné porušenie zmluvy o poskytovaní stravovacích služieb.
  6. V prípade porušenia povinnosti poskytovateľa dodať predmet zmluvy riadne a včas má objednávateľ nárok za každý deň, keď k takémuto porušeniu povinností zo strany poskytovateľa došlo, požadovať od poskytovateľa zaplatenie zmluvnej pokuty vo výške, ktorá sa vyčísli nasledovne:

**ZP = 0,18 x (PPL/PPD)**

ZP = Výška zmluvnej pokuty (v eurách)

PPL = Celkový počet predaných stravných lístkov zamestnancom objednávateľa a študentom objednávateľa za kalendárny mesiac predchádzajúci mesiacu, počas ktorého došlo k porušeniu povinnosti poskytovateľa, za ktoré sa zmluvná pokuta platí

PPD = Počet pracovných dní v kalendárnom mesiaci predchádzajúcom mesiacu, počas ktorého došlo k porušeniu povinnosti poskytovateľa, za ktoré sa zmluvná pokuta platí

Zaplatením zmluvnej pokuty nie je dotknutý nárok objednávateľa na náhradu škody spôsobenej porušením povinnosti poskytovateľa dodať predmet zmluvy riadne a včas vo výške presahujúcej výšku zmluvnej pokuty.

**Čl. V**

**Spoločné a záverečné ustanovenia**

1. Vo veciach spojených s plnením tejto zmluvy, prevádzkových, ekonomických a pod. je za objednávateľa oprávnený rokovať tajomník Univerzity Komenského v Bratislave, Právnickej fakulty.
2. Zmluvné strany sa zaväzujú prípadné spory z tejto zmluvy, rozpory vo výklade niektorých jej ustanovení alebo rozpory pri uzatváraní dodatkov riešiť cestou zmieru a vzájomným rokovaním. Ak pri riešení rozporov nedôjde k súhlasnému stanovisku zmluvných strán ani na rokovaní štatutárnych orgánov, je ktorákoľvek strana oprávnená predložiť spor na rozhodnutie príslušnému súdu.
3. Akékoľvek zmeny alebo doplnky k tejto zmluve sú pre zmluvné strany záväzné len formou písomného dodatku podpísaného oprávnenými zástupcami zmluvných strán.
4. V prípade zmeny obchodného mena, názvu, sídla, právnej formy, štatutárnych orgánov, ako aj spôsobu ich konania za zmluvnú stranu, bankového spojenia a čísla účtu, strana, ktorej sa niektorá z týchto zmien týka, oznámi druhej zmluvnej strane túto skutočnosť a to bez zbytočného odkladu.
5. Zmluva sa uzatvára v štyroch rovnopisoch, z ktorých objednávateľ obdrží tri vyhotovenia a poskytovateľ jedno vyhotovenie. V rovnakom počte sa vyhotovujú všetky zmluvné dokumenty.
6. Táto zmluva nadobúda platnosť dňom jej podpísania obidvoma zmluvnými stranami. Účinnosť nadobúda dňom nasledujúcim po dni jej zverejnenia v Centrálnom registri zmlúv vedenom Úradom vlády SR.

V Bratislave dňa ......................... V Bratislave dňa .........................

Za objednávateľa: Za poskytovateľa: